Arne Tumyr

Arne Tumyr (1933–2023) var en norsk presse- og foreningsmann. Tumyr arbeidet blant annet i Nordlands Framtid, Bergens Arbeiderblad, Dagbladet Sørlandet og Nybrott. Han var først medlem av Arbeiderpartiet, siden Fremskrittspartiet. Tumyr var fylkesleder i Human-Etisk Forbund (HEF), men måtte trekke seg da flertallet i organisasjonen ikke støttet hans syn på innvandring. Fra 2007 til 2014 ledet han Stopp islamiseringen av Norge (SIAN).

Liv og virke
Journalist, redaktør
Arne Tumyr begynte som journalistlærling i avisa Nordlands Framtid i Bodø i 1956. Han var redaksjonssekretær i Sunnmøre Arbeideravis og seinere journalist i Bergens Arbeiderblad. I 1970 ble han ansatt som redaktør i Larvik-avisa Nybrott og hadde den stillingen til den ble lagt ned i 1984. Deretter ble han redaktør i avisa Sørlandet.
Human-Etisk Forbund
Arne umyr dannet Human-Etisk Forbunds bergensavdeling i 1967. Han ble siden fylkesleder for Human-Etisk Forbund (HEF) i Vest-Agder og aktiv medlem av Fremskrittspartiet (FrP). Han ble bedt om å trekke seg fra vervet etter det innvandringskritiske leserinnlegget «Stopp islamiseringen av Norge» i Fædrelandsvennen i 1999.

Tumyr skrev mens han var fylkesleder i HEF to leserinnlegg hvor han uttrykte sterk støtte til Øystein Hedstrøm og Vidar Kleppe. Han sammenlignet der islam med nazismen, og mente at «Hedstrøm og Kleppe vil om 100 år fremstå som lysende enere – fordi de advarte mot en slik politisk kult»http://www.fritanke.no/upload/2006/nr01/fri_tanke_0106.pdf.

Styreleder Brit Nustad i HEF uttalte at Tumyrs meninger «oser av menneskeforakt og spiller på fremmedfrykt og rasisme». Tumyr gikk til sak, og i 2005 ble HEF dømt for ærekrenkelser og til å betale oppreisning.

Arbeiderpartiet, Fremskrittspartiet, Stopp islamiseringen av Norge
Arne Tumyr var lenge medlem av Arbeiderpartiet, men skiftet til Fremskrittspartiet og var en periode leder for lokallaget i Kristiansand. Han var i på slutten av sin levetid ikke medlem av noe politisk parti, men var fra 2007 til årsmøtet i 2014 formann for Stopp islamiseringen av Norge (SIAN).

Tumyr skrev også debattbøkene Knut Hamsun og hans kors (utgitt på Norgesforlaget 1996) og Vardene brenner! (Kolofon forlag 2008). Ifølge forlagets omtale tas det i Vardene brenner! «et oppgjør med jødedommen, kristendommen og islam», og islam omtales som et «totalitært system».http://www.op.no/kultur/article4076392.ece

 Breivik-saken 
I forbindelse med rettssaken mot Anders Behring Breivik våren 2012 sa Arne Tumyr i flere intervjuer at han tok avstand fra Breiviks handlinger og ideologi, men sluttet seg til enkelte av hans islamkritiske utspill, for eksempel at «islam er en trussel mot det europeiske og norske samfunn».aftenposten.no 18. april 2012tv2.no 18. april 2012

 Referanser 

 Eksterne lenker 
 Intervju i Nettavisen, 2009

Kategori:Personer fra Askøy kommune
Kategori:Norske redaktører
Kategori:Norske humanetikere
Kategori:Journalister i norske lokalaviser
Kategori:Norske sakprosaforfattere
Kategori:Norske aktivister